

**Δελτίο Τύπου**

**Brokers Union: Ταξίδι Επιβράβευσης διαγωνισμού Ζωής & Υγείας στην Κωνσταντινούπολη σε συνεργασία με την Eurolife FFH**

Γλυφάδα 3/7/2025: Η Brokers Union, σε συνεργασία με την Eurolife FFH, επιβράβευσε τους επιτυχόντες του Διαγωνισμού Πωλήσεων Ζωής & Υγείας 2024 με ένα ξεχωριστό ταξίδι στην Κωνσταντινούπολη (27–29 Ιουνίου 2025).

Οι συμμετέχοντες απόλαυσαν πολυτελή διαμονή σε ξενοδοχείο 5 αστέρων με εκπληκτική θέα στον Βόσπορο, περιπλανήθηκαν στα σαγηνευτικά σοκάκια του Grand Bazaar, της πλατείας Τακσίμ, και σκαρφάλωσαν στον Πύργο του Γαλατά, ενώ ιδιωτική ξενάγηση τους έφερε πρόσωπο με πρόσωπο με τα αριστουργήματα του παρελθόντος, από την Αγία Σοφία μέχρι τα Πριγκιπονήσια. Κάθε βραδιά ολοκληρωνόταν με γαστρονομικές απολαύσεις σε επιλεγμένα εστιατόρια, όπου οι ντόπιες γεύσεις συναντούσαν το πνεύμα της υψηλής κουζίνας.

Ιδιαίτερες ευχαριστίες στην κα Ειρήνη Νικολοπούλου, Deputy Sales Manager της Γενικής Διεύθυνσης Πωλήσεων & Εκπαίδευσης, για την παρουσία και τη συμβολή της στο ταξίδι. Ευχαριστούμε επίσης συνολικά τη Eurolife FFH για την υποστήριξη στην οργάνωση αυτού του premium incentive trip και όλους τους συνεργάτες μας για την εξαιρετική τους απόδοση.

**Παραμένουμε αφοσιωμένοι στη στήριξη του δικτύου μας και έτοιμοι για τις επόμενες προκλήσεις και διαγωνισμούς.**

**Σχετικά με την Brokers Union**

Η Brokers Union είναι κορυφαία εταιρεία διαμεσολάβησης στον ασφαλιστικό τομέα, προσφέροντας ολοκληρωμένες λύσεις και υποστήριξη στους συνεργάτες της. Με έμφαση στην καινοτομία και την τεχνολογία, η εταιρεία επενδύει στη συνεχή ανάπτυξη και εκπαίδευση των συνεργατών της, διασφαλίζοντας υψηλής ποιότητας υπηρεσίες και προϊόντα. Η δέσμευσή της στην επαγγελματική αριστεία και η προσήλωσή της στις ανάγκες των συνεργατών και των πελατών της, την καθιστούν ως μία από τις πιο αξιόπιστες αναγνωρίσιμες εταιρίες στον ασφαλιστικό κλάδο.

